[{"text_idx": "#000007", "text": "Hebog. Aderyn a welir mewn llun nodedig o fewn un o lawysgrifau Peniarth."}, {"text_idx": "#000008", "text": "Mae\u2019r Ganolfan wedi ei henwi ar o\u0302l llawysgrifau Peniarth, sef casgliad o lawysgrifau Cymreig canoloesol. Mae\u2019r casgliad yn cynnwys rhai o\u2019r llawysgrifau hynaf a phwysicaf yn hanes llenyddiaeth Gymraeg, gan gynnwys Llyfr Du Caerfyrddin a gafodd ei ysgrifennu yma yn nhref Caerfyrddin lle rydym wedi ein lleoli."}, {"text_idx": "#000009", "text": "Hefyd yn rhan o\u2019r llawysgrifau, mae testunau cynnar o Gyfraith Hywel Dda, sef hen gyfreithiau Cymreig a gafodd eu diweddaru gan Hywel Dda yn dilyn cyfarfod o gyfreithwyr a chlerigwyr o bob rhan o Gymru yn nhref Hendy-gwyn ar Daf yma yn Sir Ga\u0302r. Un o lyfrau Cyfraith Hywel Dda yw Llawysgrif Peniarth 28, ac yn hwn, ceir llun o\u2019r hebogydd yn dal yr hebog sydd wedi\u2019n hysbrydoli."}]